**Ministru kabineta noteikumu projekta „Grozījums Ministru kabineta 2009.gada 7.jūlija noteikumos Nr.746 „Lauksaimniecības un lauku attīstības kredītu garantēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2009.gada 7.jūlija noteikumos Nr.746 „Lauksaimniecības un lauku attīstības kredītu garantēšanas kārtība”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5.panta desmito daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009.gada 7.jūlija noteikumos Nr.746 „Lauksaimniecības un lauku attīstības kredītu garantēšanas kārtība” (turpmāk – noteikumi Nr.746) nepieciešams izdarīt tehnisku grozījumu 5.pielikumā, kurā ar Ministru kabineta 2014.gada 11.februāra noteikumu Nr.92 „Grozījumi Ministru kabineta 2009.gada 7.jūlija noteikumos Nr.746 „[Lauksaimniecības un lauku attīstības kredītu garantēšanas kārtība](http://likumi.lv/doc.php?id=194748)””. saīsinājums „Ls” tika aizstāts ar vārdu *euro*, bet summas netika pārrēķinātas uz *euro*. Saskaņā ar noteikumu Nr.746 15.punktu par kredītgarantiju vai galvojumu garantiju piešķiršanu tiek noteikta maksa no garantējamās summas, bet tas mazajiem un vidējiem komersantiem veido lielu finansiālo slogu. Lai veicinātu Lauku attīstības programmas 2007.–2013.gadam atbalsta pasākumu un paredzētā Eiropas Lauksaimniecības fonda lauku attīstībai sekmīgu finansējuma apguvi un mazinātu finansiālo slogu maziem un vidējiem komersantiem, dodot iespēju komersantiem šos finanšu līdzekļus izmantot investīcijām efektivitātes palielināšanai, nepieciešams samazināt maksu par kredītgarantiju vai galvojumu garantiju piešķiršanu. Noteikumu projekts paredz noteikumu Nr.746 5.pielikuma 2.1. un 2.2. apakšpunktā palielināt garantiju apmēra lielumu, tā samazinot maksu par kredītgarantiju vai galvojumu garantiju piešķiršanu.No 2014.gada 20.februāra līdz 2014.gada 20.martam saskaņā ar noteikumiem Nr.746 valsts akciju sabiedrība „Lauku attīstības fonds” piešķīra vienu garantiju līdz 20 tūkstošiem *euro*. Pašreiz valsts akciju sabiedrībā „Lauku attīstības fonds” nav iesniegts neviens iesniegums kredītgarantijas vai galvojumu garantiju saņemšanai, par kuru jāpieņem lēmums pirms noteikumu projekta spēkā stāšanās. |
| 3. | Projekta izstrādē iesaistītās institūcijas | Valsts akciju sabiedrība „Lauku attīstības fonds”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz lauksaimniecības produkcijas ražotājiem, lauksaimniecības produktu pārstrādātājiem un zvejas un akvakultūras produktu apstrādātājiem. |
| 2. | Tiesiskā regulējuma ietekme uz tautsaimniecību un administratīvo slogu | Tiks mazināts finansiālais slogs maziem un vidējiem komersantiem, dodot iespēju vairāk finanšu līdzekļus novirzīt investīcijām efektivitātes palielināšanai ražošanā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksme ar valsts akciju sabiedrību „Lauku attīstības fonds”. |
| 2. | Sabiedrības līdzdalība projekta izstrādē | Saskaņots ar biedrību „Lauksaimnieku organizāciju sadarbības padome”, biedrību „Zemnieku saeima”, biedrību „Latvijas Lauksaimniecības kooperatīvu asociācija” un biedrību „Latvijas Pārtikas uzņēmumu federācija”. |
| 3. | Sabiedrības līdzdalības rezultāti | Iebildumu un priekšlikumu par noteikumu projektu nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās valsts akciju sabiedrība „Lauku attīstības fonds”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2014.03.24. 16:00

L.Voiče

67027121, Linda.Voice@zm.gov.lv